id en en ms en en en fr eo en en en id ms ms id ms ms es es en tr es en en sl ms id en en en en en ar en id en id en ms id en id en id id it it en en en hbs_lat id en en id id en hbs_lat id en id id id en en es es en tr es
MONSTA Melancarkan Pek dan Aksesori Terbaharu BOBOIBOY GALAXY CARD! - BuzzPOP!
KOMIK l TV l FILEM
by Nik Nadzru IskandarSeptember 25, 2020September 25, 2020
— BoBoiBoy, BOBOIBOY THE MOVIE 2, (2019).
Cyberjaya, 25 September 2020  ⁠—  BOBOIBOY GALAXY CARD telah menjadi fenomena yang kian menular di seluruh negara dengan lebih 20 juta kad dihasilkan setakat ini. Kini, MONSTA mengumumkan barisan produk terbaharu bagi permainan kad kegemaran ramai yang akan memasuki pasaran mulai 28 September 2020. Koleksi baharu ini menampilkan Pek Impak dan Starter Deck, serta aksesori baharu iaitu Deck Box, dan Arena Mat.
BOBOIBOY GALAXY CARDS – Pek Impak Cards
PEK IMPAK – Para peminat BOBOIBOY GALAXY CARD pasti tidak akan melepaskan peluang untuk memiliki 54 kad eksklusif terbaharu dengan pelbagai efek luar biasa, untuk melengkapkan koleksi mereka. Pek itu menampilkan watak-watak ikonik dari siri BoBoiBoy Galaxy seperti Tok Kasa, Maskmana, Man Ramen serta watak-watak baharu seperti Qually, Jaguh Lang dan Professor Utan dengan gaya lukisan komik 2D yang memukau.
BOBOIBOY GALAXY CARD – Pek Impak
Setiap paket juga mengandungi kad baharu iaitu ‘Kad Osom’ yang boleh digunakan sebagai pengganti fasa ‘osom’ di awal setiap pusingan, sekaligus membawa sedikit kelainan kepada corak permainan BOBOIBOY GALAXY CARD.
STARTER DECK – Bagi pemain baharu yang ingin menceburi permainan BOBOIBOY GALAXY CARD, Monsta turut melancarkan Starter Deck yang mengandungi 3 kad istimewa, 20 kad normal dan sekeping Arena Mat eksklusif. Dengan Starter Deck ini, para pemain baharu dibekalkan dengan set yang lengkap bagi memudahkan mereka untuk mula bermain bersama rakan-rakan dan memenangi perlawanan BOBOIBOY GALAXY CARD mereka yang pertama.
BOBOIBOY GALAXY CARD – Starter Deck
ARENA MAT & DECK BOX – Selain Pek Impak dan Starter Deck, Monsta turut melancarkan dua aksesori baharu. Para pemain boleh menyusun atur kad-kad mereka di dalam Deck Box BOBOIBOY GALAXY CARD dan bertarung dengan penuh bergaya di atas Arena Mat terbaharu, yang dihasilkan dari bahan anti-gelincir berkualiti tinggi. Kumpulkan kesemuanya dan rasai pengalaman hebat bermain BOBOIBOY GALAXY CARD bersama keluarga dan rakan-rakan.
BOBOIBOY GALAXY CARD – Arena Mat
BAKAL KE PASARAN – Monsta berharap agar para peminat dan pengumpul kad permainan akan teruja dengan koleksi terbaharu ini, di samping menarik minat ramai lagi pemain ke dunia BOBOIBOY GALAXY CARD. Pek Impak, Starter Deck dan aksesori lain boleh didapatkan di cawangan kedai runcit, kedai buku, kedai atas talian dan Monsta Store mulai 28 September 2020.
PAUTAN TAMBAHAN – Untuk mempelajari tentang permainan BOBOIBOY GALAXY CARD dengan lebih lanjut, tonton 4 pautan tambahan dibawah!
BoBoiBoy Galaxy Card – Pertarungan Hebat! di YouTube Monsta
2. BoBoiBoy Galaxy Card Pek VERSUS! #LetsVersus di YouTube Monsta
3. Galaxy Card Championship School Tour – Sekolah Kebangsaan Kota Kemuning di YouTube Galaxy Card
4. GOLD BOBOIBOY GALAXY CARD SUPER RARE di YouTube SM Kolektor
BOBOIBOY GALAXY CARD – Set Pek Impak (SEPT 2020)
Sekiranya anda telah menikmati artikel ini, layari artikel-artikel kami yang lain berkaitan dengan topik BOBOIBOY di:
BOBOIBOY THE MOVIE 2 // Ulasan Tanpa Spoiler
#MonstaTheNextChapter – Komik BOBOIBOY GALAXY Musim 2 Memulakan POWER SPHERA UNIVERSE!
Apakah harapan anda untuk Pek Impak untuk permainan BOBOIBOY GALAXY CARD yang bakal menambahkan 54 kad eksklusif terbaharu dengan pelbagai efek luar biasa?
Tagged: Arena Mat, BoBoiBoy, BoBoiBoy Galaxy, Boboiboy Galaxy Card, Boboiboy Galaxy Card Arena Mat, Boboiboy Galaxy Card Deck Box, Boboiboy Galaxy Card Pek Impak, Boboiboy Galaxy Card Starter Deck, Deck Box, Monsta, Pek Impak, Power Sphera Universe, Starter Deck
Sebagai seorang peminat tegar komik sejak berumur 11 tahun lagi, isu komik pertama yang mula-mula membakar semangat Nik adalah - The Uncanny X-Men isu #275 (April 1991) - dengan... More by Nik Nadzru Iskandar
RESIDENT EVIL: WELCOME TO RACCOON CITY | Peraduan Premiere & Premiums
Peraduan Tayangan Perdana VENOM LET THERE BE CARNAGE
Pemenang Peraduan Tayangan Perdana DUNE
Peraduan Tayangan Perdana DUNE
Peraduan Barangan Eksklusif THE SUICIDE SQUAD
© 2022 BuzzPOP!. Proudly powered by Newspack by Automattic